cyanic-selkie/wikianc huggingface dataset:
ზაზა ფაჩულია
ზაზა ფაჩულია (დ. 10 თებერვალი, 1984, თბილისი, საქართველოს სსრ) — ქართველი კალათბურთელი, რომელიც ბოლოს NBA-ის კლუბ „დეტროიტ პისტონსის“ ღირსებას იცავდა. 2003-04 წლების სეზონში ქართველი ცენტრი „ორლანდო მეჯიკში“ ირიცხებოდა, 2004-05 წლების სეზონი კი „მილუოკი ბაქსში“ გაატარა. შემდეგ ის „ატლანტა ჰოუკსში“ გადაბარგდა, სადაც 8 სეზონი იასპარეზა. 2013 წლის სეზონის დასაწყისში „მილუოკი ბაქსში“ დაბრუნდა, ხოლო 2015 წლის ზაფხულიდან „დალას მავერიქსის“ ღირსებას იცავდა. 2016 წლის 5 ივნისს ზაზა თავისუფალი აგენტის სტატუსით „გოლდენ სტეიტს“ შეურთდა. მან „გოლდენ სტეიტ უორიორსში“ ორი სეზონი გაატარა და ორივე სეზონში NBA-ის ჩემპიონი და ბეჭდის მფლობელი გახდა. 2018 წელს ხელი მოაწერა კონტრაქტს „დეტროიტ პისტონსთან“. 2019 წელს კვლავ „გოლდენ-სტეიტში“ დაბრუნდა. საქართველოს ნაკრების წევრია 2000 წლიდან. თურქეთის ჩემპიონი (2001) და თასის მფლობელი (2003), თურქეთის პრეზიდენტის თასის ორგზის მფლობელი (2002, 03). 2017 წელს, 12 ივნისს ფაჩულია გახდა პირველი ქართველი კალათბურთელი, რომელმაც ნაციონალური საკალათბურთო ასოციაცია მოიგო.
სქოლიო
კატეგორია:ქართველი კალათბურთელები კატეგორია:დაბადებული 1984 კატეგორია:თბილისში დაბადებულები კატეგორია:ნაციონალური საკალათბურთო ასოციაციის კალათბურთელები კატეგორია:თბილისის საპატიო მოქალაქეები (2017) კატეგორია:დაბადებული 10 თებერვალი
Carnival Inspiration
250px|მინიატიურა|Carnival Inspiration 250px|მინიატიურა|Carnival Inspiration Carnival Inspiration — კომპანია Carnival Cruise Lines-ის Fantasy class-ის საკრუიზო გემი, რომელიც მის ფლოტში 1996 წელს გამოჩნდა. 2011 წლის დეკემბრამდე გემი 3-4 დღიან კრუიზებს ასრულებდა ფლორიდის ქალაქ ტამპიდან დასავლეთ კარიბების მიმართულებით. ამჟამად ის დაცურავს 3-4 დღიან კრუიზებში კალიფორნიის ქალაქ ლონგ-ბიჩიდან კუნძულ სანტა-კატალინასა და მექსიკის ქალაქ ენსენადის მიმართულებით.
2007 წელს, Carnival Inspiration-ს კარნივალის Fantasy class-ის რვავე გემთან ერთად პროგრამა „evolution of fun“-ის ფარგლებში სარეკონსტრუქციო სამუშაოები ჩაუტარდა.
აიგო 1996 წელს, ფინეთის დედაქალაქ ჰელსინკიში.
სქოლიო
კატეგორია:საკრუიზო გემები კატეგორია:Carnival Cruise Lines-ის გემები კატეგორია:1996 წლის გემები
სინათლის ძალა
სინათლის ძალა (აღნიშვნა: I_v) — ფიზიკური სიდიდე, რომელიც ახასიათებს ხილული გამოსხივების წყაროს. ზოგად შემთხვევაში სინათლის ძალა წყაროდან სხვადასხვა მიმართულებით სხვადასხვაა. იგი ტოლია ელემენტარული სივრცითი კუთხის (რომელიც მოიცავს მოცემულ მიმართულებას) შიგნით წყაროდან გავრცელებული სინათლის ნაკადის ფარდობისა ამ სივრცით კუთხესთან. ერთეულთა საერთაშორისო სისტემაში სინათლის ძალის ერთეულია კანდელა (კდ.). სინათლის ძალის ცნებას იყენებენ მხოლოდ წყაროდან ისეთ მანძილზე, რომლებიც ბევრად აღემატებიან მის ზომებს.
სინათლის ძალა გამოითვლება ფორმულით —
სინათლის ძალის ცნებას იყენებენ მხოლოდ წყაროდან ისეთ მანძილებზე, რომლებიც ბევრად აღემატებიან მის ზომებს.
ლიტერატურა
კატეგორია:ფიზიკური სიდიდეები კატეგორია:სინათლე კატეგორია:ფოტომეტრია
ემაკიმონო
ემაკიმონო (絵巻物) ან ემაკი (絵巻) — მოხატული ხელნაწერების ილუსტრირებული ჰორიზონტალური თხრობის სისტემა იაპონიაში, რომლის უძველესი ნიმუშებიც თარიღდება ნარას პერიოდით (ძვ. წ. 710-794). თავდაპირველად იგი ბევრად უფრო ძველი მისი მსგავსი ჩინური ხელნაწერების მიბაძვას წარმოადგენდა, თუმცა ჰეიანისა (794-1185) და კამაკურას პერიოდში (1185-1333) იაპონურმა ემაკიმონომ თავისი მკაფიოდ გამოხატული დამოუკიდებელი სტილი განივითარა. აქედან გამომდინარე, ეს ტერმინი მხოლოდ იაპონურ მოხატულ თხრობით გრაგნილებს მიემართება.
ისევე, როგორც ჩინური და კორეული გრაგნილები, ემაკიმონო აერთიანებს კალიგრაფიასა და ილუსტრაციებს, რომელიც იხატება ან იბეჭდება ქაღალდის ან აბრეშუმის გრძელ რულონებზე, რომელთა სიგრძე ზოგჯერ რამდენიმე მეტრსაც აღწევს. მკითხველი ნელ-ნელა ხსნის თითოეულ გრაგნილს და ამბავს თანდათან ეცნობა. ემაკიმონო თხრობითი ჟანრია, რომელშიც შესაძლოა შევხვდეთ როგორც რომანტიკულ ან ეპიკურ სიუჟებს, ასევე რელიგიურ ტექსტებსა თუ ლეგენდებს. იამატო-ე-ის სტილში შესრულებული ეს იაპონური ნამუშევრები, უპირველეს ყოვლისა, ყოველდღიური ხელოვნებაა, რომელიც ამოსავალი წერტილი ადამიანი და ხელოვანის მიერ გადმოცემული შეგრძნებებია.
თავდაპირველად, VIII საუკუნის დასაწყისში იაპონური ემაკიმონოს ნიმუშები ჩინური გრაგნილების მიბაძვით იქმნებოდა, თუმცა X საუკუნიდან ჰეიანის საიმპერატორო კარზე თვითმყოფადი იაპონური სტილის ემაკიმონო გამოჩნდა. იგი განსაკუთრებით პოპულარობით სარგებლობდა არისტოკრატ ქალბატონებს შორის, რომლებიც თავიან ცხოვრებას ხელოვნებას, პოეზიას, მხატვრობას, კალიგრაფიასა და ლიტერატურას უძღვნიდნენ. მიუხედავად ამისა, ჰეიანის ეპოქიდან დღემდე ემაკიმონოს არც ერთ ნიმუშს არ მოუღწევია. მისი უძველესი აღმოჩენილი ნიმუშები თარიღდება XII-XIII საუკუნეებით, ემაკიმონოს „ოქროს ხანით“. ამ პერიოდში მისი კომპოზიციის ტექნიკები მეტად დაიხვეწა, თემატიკა კი გაფართოვდა. მის შექმნას ძირითადად არისტოკრატები ან ბუდისტური ტაძრები აფინანსებდნენ. XIV საუკუნიდან ემაკიმონოს ჟანრმა სარბიელი ძენ ბუდიზმისგან წარმოშობილ ახალ მოძრაობებს დაუთმო.
ემაკიმონოს ნახატები ძირითადად იამატო-ე სტილშა შესრულებული. ამ უკანასკნელს ახასიათებს იაპონური ცხოვრებისა და პეიზაჟების აღწერა, აქცენტი მკვეთრ ფერებზე და დეკორაციების გამოყენება. ემაკიმონოს ფორმატი, რომელიც შეზღუდული სიმაღლის გრძელ გრაგნილებს მოიცავს, მოითხოვს არაერთი კომპოზიციური ამოცანის გადაჭრას: უპირველეს ყოვლისა, აუცილებელია გადასვლები განხორციელდეს სიუჟეტის სხვადასვხა სცენებს შორის, ასევე საჭიროა შექმნა რიტმისა, რომელიც საუკეთესოდ გამოხატავს წამიერ განცდებსა თუ ემოციებს. ზოგადად, არსებობს ემაკიმონოს ორი ძირითადი კატეგორია: პირველში ტექსტი და ილუსტრაციები ერთმანეთს ენაცვლება და ყოველი ახალი ილუსტრაცია მის წინმსწრებ ტექსტს მიემართება, ხოლო მეორეში ვხვდებით მხოლოდ უწყვეტ ილუსტრაციებს, ტექსტების გარეშე.
თემები და ჟანრები
არსებითად, ემაკიმონო არის თხრობითი სისტემა, რომელიც მოითხოვს სიუჟეტის აგებას, შესაბამისად, მისი კომპოზიცია სიუჟეტის სხვადასხვა მონაკვეთებს შორის გადასვლაზე უნდა იყოს დაფუძნებული. VIII საუკუნეში ემაკიმონო ჩინური ხელოვნების ძლიერ გავლენას განიცდიდა. ამ პერიოდში მას ახასიათებდა მარტივი სტილი, თუმცა გარკვეული დისონანსი შეინიშნებოდა ფერებთან მიმართებით.
ჰეიანის პერიოდიდან მოყოლებული, ემაკიმონო გამოეყო ჩინურ ხელოვნებას და დამოუკიდებელი განვითარება დაიწყო. ჩინური გრაგნილებისთვის დამახასიათებელი იყო სიდიადისა და სულიერების თემატიკა და ისინი ძირითადად ბუდიზმის ტრანსცენდენტულ პრინციპებსა და ბუნების სურათების სიმშვიდეს ასახავდა. მათგან განსხვავებით, იაპონურ გრაგნილებში ასახულია ადამიანების ყოველღიური ყოფა, მათში ვხვდებით იუმორსა და განცდების აღწერას. ემაკიმონო შთაგონებული იყო ლიტერატურით, პოეზიით, ბუნებით, განსაკუთრებით კი ყოველდღიური ცხოვრებით. იაპონიაში ემაკიმონო ინტიმურ ხელოვნებად ჩამოყალიბდა, რომელიც ზოგჯერ წინაამდეგობაში მოდიოდა ჩინურ ხელოვნებაში ასახულ სულიერი სიდიადის ძიებასთან.
ჰეიანის პერიოდში ემაკიმონოს თავდაპირველი თემები მჭიდროდ იყო დაკავშირებული ვაკას ლიტერატურასა და პოეზიასთან, მასში ვხვდებოდით წელიწადის დროების ილუსტრაციებს, ცერემონიათა ყოველწლიურ კალენდარს, სოფლის ცხოვრებისა და იაპონიის არქიპელაქის ცნობილი პეიზაჟების აღწერას.{{sfn|Terukazu|1961|pages=66–67}}
მოგვიანებით, კამაკურას მეომრებმა და სხვადასხვა ბუდისტურმა სექტებმა, ემაკიმონოს თემატიკა კიდევ უფრო განავრცეს. მიუხედავად თემათა მეტად ფართო სპექტრისა, სპეციალისტები ემაკიმონოს კატეგორიზაციას როგორც შინაარსის, ასევე ფორმის მიხედვით, ახდენენ. ემაკიმონოს ეფექტური დიფერენციაციისთვის აუცილებელია მის თემათა შესწავლა მისი შექმნის ეპოქის ჭრილიდან. ოკუდაირასა და ფუკუის მიერ შემოთავაზებული კატეგორიზაციის მიხედვით, ემაკიმონოს ნიმუშები ორ ჯგუფად, სეკულარულ და რელიგიური ხასიათის ნამუშევრებად იყოფა:{{sfn|Ienaga|1973|pages=160–162}}
სქოლიო
კატეგორია:იაპონური ხელოვნება კატეგორია:ბუდისტური ხელოვნება კატეგორია:ილუსტრაცია კატეგორია:იაპონური სიტყვები და ფრაზები
ჯექსონ პოლოკი
პოლ ჯექსონ პოლოკი (Paul Jackson Pollock; დ. 28 იანვარი, 1912 — გ. 11 აგვისტო, 1956) — გავლენიანი ამერიკელი ხელოვანი და აბსტრაქტული ექსპრესიონიზმის მიმდევრობის ერთ-ერთი თანადამაარსებელი. სიცოცხლეშივე მოიპოვა მნიშვნელოვანი წარმატება და ერთი პერიოდი ერთ-ერთ ყველაზე მოდურ მხატვრად იქცა, თუმცა კონფლიქტური ხასიათისა და ალკოჰოლიზმის გამო განმარტოებით ცხოვრობდა. 1945 წელს მან მხატვარ ლი კრასნერზე იქორწინა, რომელმაც მნიშვნელოვანი გავლენა იქონია მის შემოქმედებაზე და მემკვიდრეობაზე. 44 წლის ასაკში ტრაგიკულად დაიღუპა ალკოჰოლის გავლენის ქვეშ მართვის გამო მომხდარ ავტოკატასტროფაში.
1956 წლის დეკემბერში მისი მემორიალური რეტროსპექციული გამოფენა გაიმართა ნიუ-იორკის თანამედროვე ხელოვნების მუზეუმში, რომელიც უფრო დიდი მასშტაბით განმეორდა 1967 წელს. 1998 და 1999 წლებში მასშტაბური რეტროსპექციული გამოფენები გაიმართა მომასა და ტეიტში, ლონდონი. 2000 წელს ედ ჰარისის მიერ პოლოკზე გადაღებული კინოფილმი ამერიკის კინოაკადემიის ოსკარით დაჯილდოვდა.
ბიოგრაფია
პოლოკი დაიბადა კოდიში, უაიომინგი; იზრდებოდა არიზონასა და კალიფორნიაში. 1930 წელს ძმასთან, ჩარლზ პოლოკთან, ერთად გადავიდა ნიუ-იორკში, სადაც ორივე თომას ჰარტ ბენტონთან სწავლობდნენ ხელოვნების სტუდენტთა ლიგაში. ბენტონის გავლენა პოლოკზე შეინიშნება მის მრუდხაზოვან რიტმებსა და პროვინციული ამერიკის თემებში. პოლოკის ადრეულ რეპრეზენტაციულ ნამუშევრებს მექსიკელი მიურალისტების დევიდ ალფარო სიქეიროს, ხოზე კლემენტე ოროზკო და დიეგო რივერას გავლენა ეტყობა. 1936 წელს მას სექეიროს სახელოსნოშიც კი უმუშავია. თუმცა, პიკასოსა და სიურრეალისტური ხელოვნების გამოფენების ნახვის შემდეგ მისი ნამუშევრები უფრო სიმბოლისტური გახდა.
1930-იანებში ის ბევრს მოგზაურობს ქვეყნის სხვადასხვა კუთხეში. 1934 წელს ნიუ-იორკში სახლდება. მოგვიანებით იგი მწვავე დეპრესიაში ვარდება და რამდენიმე წლის მანძილზე ფსიქოთერაპიის კურსით მკურნალობს. ამ პერიოდში მას ინტერესი უღვივდება კარლ იუნგის პრიმიტიული არქეტიპების თეორიისადმი, რაც მისი 1938-1944 წლების ნამუშევრების საფუძველი ხდება. ეს ნამუშევრები ძალადობრივი თემებით გამოირჩევა და თავდაპირველად პუბლიკამ უარყოფითად შეაფასა.
შემოქმედება
პოლოკის პირველი პერსონალური გამოფენა მოეწყო პეგი გუგენჰაიმის „საუკუნის ხელოვნების გალერეაში“ (ნიუ-იორკი) 1943 წელს.
პოლოკი თხევადი საღებავის გამოყენებას 1936 წელს გაეცნო, ნიუ-იორკში მექსიკელი მიურალისტი დავიდ ალფარო სიქეიროსის ექსპერიმენტულ კლასებზე. შემდგომში ის საღებავის დასხმის ტექნიკას იყენებს ადრეული 1940-იანი წლების რამდენიმე ტილოზე, მათ შორის „მამრი და მდედრი“ და „კომპოზიცია დასხმით I“. პოლოკის ხატვის სტილი დრამატულად იცვლება 1947 წლის იანვრიდან. იგი მუშაობას იწყებს იატაკზე დაფენილ უზარმაზარ ტილოებზე და ავითარებს, როგორც თავად უწოდებდა, „დაწვეთების“ ან „დასხმის“ ტექნიკას. პოლოკი ფუნჯებს იყენებდა საღებავის ტილოზე დასასხმელად, ტილოზე ფუნჯის დაუკარებლად. მან ასევე დაიწყო სამხატვრო საღებავის ნაცვლად საოჯახო თხევადი საღებავების გამოყენება, „რაც ბუნებრივი ზრდა იყო პრაქტიკული მოსაზრებით გამოწვეული“. ის იყენებდა გამხმარ ფუნჯერბს, ჯოხებს და შპრიცებსაც კი, საღებავის აპლიკატორად. ამით მან შეცვალა ფუნჯისა და პალიტრის გამოყენების დასავლური ტრადიცია და ასევე მხოლოდ ხელისა ან მაჯის გამოყენებიდან მთელი სხეულით ხატვაზე გადავიდა. ხატვის ასეთი სტილის გამო მას მეტსახელად „მჟონავი ჯეკი“ (Jack the Dripper) შეარქვეს. ამგვარი ტექნიკით პოლოკს საშუალება მიეცა ხელოვნების შექმნის უფრო პირდაპირი საშუალებისთვის მიეღწია, ვინაიდან საღებავი ამიერიდან პირდაპირი გაგებით გადაედინებოდა მის მიერ შერჩეული ხელსაწყოდან ტილოზე.
პოლოკი უარჰყოფდა შემთხვევითობას. მას, როგორც წესი, გააზრებული ჰქონდა თუ როგორი უნდა გამოსულიყო ესა თუ ის ნამუშევარი. ეს იყო მისი სხეულის მოძრაობა, რისი კონტროლიც მას შეეძლო, შერეული საღებავის დაუნდობელ დენასთან, გრავიტაციის ძალასა და იმასთან, თუ როგორ შეიწოვდა ტილო საღებავს. ანუ მართვადისა და უმართავის ნარევი. შხეფებით, წვეთებით, დასხმით ის ენერგიულად მოძრაობდა ტილოს გარშემო, თითქმის ცეკვასავით, და არ ჩერდებოდა, სანამ იმას არ მიიღებდა, რისი ნახვაც სურდა.
200px|thumb|პოლოკის სახლი სპრინგსში. thumb|200px|პოლოკის სტუდია სპრინგსში, ნიუ-იორკი. thumb|right|200px|„გალაქტიკა“ 1948 წელს ბეტი ფრიდმანის გალერეაში ამ ნამუშევართა პირველი წყების გამოფენამ მყისიერი სენსაცია მოახდინა და იმდღესვე მთელი სერია გაიყიდა. ამან პოლოკს საშუალება მისცა უფრო დიდი სტუდია აეშენებინა. უკვე 1950 წელს პოლოკი მის ყველაზე განთქმულ ექვსი ნახატის სერიას ქმნის. ჟურნალი „ტაიმი“ მას 1951 წელს „უდიდეს ცოცხალ ამერიკელ ხელოვანს“ უწოდებს.
პოლოკის ნამუშევრები 1951 წლის შემდეგ მუქ ფერებშია შესრულებული, ხშირად მხოლოდ შავი საღებავებით, და მათში ისევ შეინიშნება ადრინდელი ფიგურაციული ელემენტები. პოლოკი გადადის უფრო კომერციულ გალერეაში, სადაც კოლექციონერთა მოთხოვნა ახალ ნამუშევრებზე ძალზე მომთხოვნი იყო. შედეგად მისი ალკოჰოლიზმი მწვავდება.
პოლოკის კარიერა უეცრად დასრულდა ნასვამ მდგომარეობაში მართვის გამო მომხდარ ავტოკატასტროფაში. მისი გარდაცვალების შემდეგ მის სტუდიაში დარჩენილი ყველა ნამუშევარი უმალ გაიყიდა, იმ ნამუშევრების ჩათვლით, რომელთა გასხვისებას ის არ აპირებდა.
ადგილობრივ ინდიელთა გავლენა
პოლოკის სიტყვებით:
სახელებიდან დანომრვამდე
პოლოკს სურდა ბოლო მოეღო დამთვალიერებლის მიერ მის ნახატებში რეპრეზენტაციული ელემენტების ძიებისთვის, რის გამოც მან ერთბაშად შეწყვიტა სახელების შერჩევა და მის ნაცვლად მისი ტილოების დანომრვა დაიწყო. ამაზე პოლოკს უთქვამს: „...შეხედეთ პასიურად და ეცადეთ მიიღოთ რასაც ნახატი გთავაზობთ და ნუ მოიყვანთ სუბიექტის თემას ან წინასწარ ჩასახულ იდეას იმაზე, თუ რას უნდა ეძებდეთ მასში.“ პოლოკის მეუღლე, ლი კრასნერი, ამბობდა, რომ პოლოკი „ადრე მის სურათებს ტრადიციულ სათაურებს აძლევდა... მაგრამ ახლა ის უბრალოდ ნომრავს მათ. ნომრები ნეიტრალურია. ისინი ადამიანებს აიძულებენ შეხედონ სურათს იმისთვის, რაც ის არის — უბრალოდ ნახატი.“
მემკვიდრეობა და გავლენა
1973 წელს ავსტრალიის ეროვნულმა გალერეამ მისი 1952 წლის ტილო სახელად „ლურჯი პოლუსები“ (Blue Poles) $2 მილიონად იყიდა, რაც თანამედროვე ხელოვნების ნიმუშისთვის გადახდილი უდიდესი თანხა იყო იმ დროისთვის. იმ პერიოდის კონსერვატიული კლიმატის პირობებში ამ გარიგებამ პოლიტიკური და მედია სკანდალი გამოიწვია. ეს ტილო ამჟამად ამ გალერეის ერთ-ერთი ყველაზე პოპულარული ექსპონატია და 2006 წლის მონაცემებით $100–$150 მილიონად არის შეფასებული. ის იყო ნიუ-იორკში თანამედროვე ხელოვნების მუზეუმის 1998 წლის რეტროსპექტივის ცენტრალური ექსპონატი, რას ასევე მისი გაყიდვის შემდეგ ამ ნამუშევრის ამერიკაში დაბრუნების პირველი შემთხვევა იყო.
მხატვარზე გადაღებულია დოკუმენტური ფილმები „ჯექსონ პოლოკი“ (1987) და „ჯექსონ პოლოკი - სიყვარული და სიკვდილი ლონგ-აილენდზე“ (1999), და ასევე მხატვრული ფილმი „ პოლოკი “ (2000), რომელშიც მთავარ როლს ედ ჰარისი ასრულებს. მარშა გეი ჰარდენი მის მიერ პოლოკის მეუღლის ლი კრასნერის განსახიერებისთვის ამერიკის კინოაკადემიის პრემიით (ოსკარი) დაჯილდოვდა. მთავარი როლის შემსრულებელი ედ ჰარისი ასევე ფილმის რეჟისორი იყო. ის ასევე ოსკარის ნომინანტი იყო ამ როლისთვის.
2006 წლის ნოემბერში პოლოკის „ No. 5, 1948 “ მსოფლიოს უძვირესი ფერწერული ტილო გახდა, როდესაც იგი აუქციონზე გაიყიდა უცნობი კოლექციონერისთვის $140 მილიონად. ყოფილი მფლობელი იყო კინოპრიოდიუსერი დევიდ გეფენი. სავარაუდოდ ახალი მფლობელი წარმოშობით გერმანელი უნდა იყოს.
დღემდე მიმდინარეობს დებატები 2003 წელს ვენსკოტში, ნიუ-იორკი, ნაპოვნი პოლოკისებრი 24 ტილოსა და ნახაზის ორიგინალობაზე. ფიზიკოსთა აზრით ამ ტილოების ორიგინალობის დასადგენად შესაძლებელია ფრაქტალების გამოყენება. პიგმენტების ანალიზის კვლევით ცხადი ხდება, რომ ზოგიერთი მათგანი პოლოკის გარდაცვალებამდე დაპატენტებული არ იყო, თუმცა ეს საღებავები შესაძლოა პოლოკისთვის ხელმისაწვდომი ყოფილიყო დილერის მეშვეობით.
კრიტიკა
პოლოკის შემოქმედება მუდამ წინააღმდეგობრივი კრიტიკის საგანი იყო და დღემდე რჩება მრავალი მნიშვნელოვანი კრიტიკული დისკუსიის ფოკუსი. ხელოვნებათმცოდნე ჰაროლდ როზენბერგი საუბრობს იმაზე, თუ როგორ შეცვალა პოლოკის შემოქმედებამ მხატვრობა: ტილოზე რაც უნდა აღბეჭდილიყო, სურათი კი არ იყო, არამედ ღონისძიება. დიდი მომენტი დგებოდა, როცა გადაწყდებოდა ხატვა „უბრალოდ ხატვისთვის“. მოძრაობა ტილოზე იყო მოძრაობა ღირებულებისგან — პოლიტიკური, ესთეტიკური, მორალური — გათავისუფლებისთვის.
პოლოკის გარდაცვალების შემდეგ აშშ-ის კონგრესის მხარდაჭერით მოწყობილი პოლოკის ნამუშევრების გამოფენები ზოგიერთმა ხელოვნებათმცოდნე-მკვლევარმა მკაცრად გააკრიტიკა. მათ შორის იყო გავლენიანი ფიგურაც — ევა კოკროფტი, რომლის აზრით აშშ-ის მთავრობამ და მდიდარმა ელიტამ პოლოკი და აბსტრაქტული ექსპრესიონიზმი აშშ-ის გლობალური ხელოვნების ფორპოსტზე წარმოსაჩენად გამოიყენა, რათა სოციალისტური რეალიზმი დაეკნინებინა. სხვა სიტყვებით, კოკროფტის აზრით, პოლოკი „ცივი ომის იარაღი გახდა“.
მხატვარი ნორმან როკუელის ნამუშევარი „Connoisseur“ სავარაუდოდ პოლოკის სტილის კომენტარს აკეთებს. ტილოზე გამოსახულია მამაკაცი პიჯაკში ჯექსონ პოლოკის „დასხმული“ ნახატის წინ. კონტრასტი მამაკაცსა და პოლოკის ნამუშევრას შორის, სცენის კონსტრუქციასთან ერთად, სავარაუდოდ ხაზს უსვამს განსხვავებას ამოუცნობ პოლოკის სტილსა და ტრადიციულ ფიგურას შორის, ისევე როგორც მონუმენტურ ცვლილებას ესთეტიკის კულტურულ აღქმაში, რომელიც თანამედროვე ხელოვნების მიმდინარეობამ მოიტანა.
სხვები, მათ შორის კრიტიკოსი და სატირიკოსი კრეიგ ბრაუნი, „განცვიფრებულნი არიან იმით, რომ დეკორატიულ „შპალერს“, ზოგადად უაზროს, შეეძლო ამგვარი ადგილის მიღწევა ხელოვნების ისტორიაში ჯიოტოს, ტიციანისა და ველასკესის გვერდით“. რეინოლდს ნიუსი 1959 წლის თავფურცელში წერდა „ეს არ არის ხელოვნება — ეს უგემოვნო ხუმრობაა.“
მნიშვნელოვანი ნამუშევრები
thumb|[[No. 5, 1948, 2006 წელს $140 მილიონად გაიყიდა.]]
სქოლიო
thumb|250px|პოლოკისა და კრასნერის საფლავები გრინ რივერის სასაფლაოზე
რესურსები ინტერნეტში
კატეგორია:ამერიკელი მხატვრები კატეგორია:დაბადებული 28 იანვარი კატეგორია:დაბადებული 1912 კატეგორია:გარდაცვლილი 11 აგვისტო კატეგორია:გარდაცვლილი 1956
ტუმუკუმაკუს ეროვნული პარკი
ტერიტორია მოიცავს 38,874 კმ²-ს, რითიც წარმოადგენს მსოფლიოს უდიდეს ტროპიკული ტყეების ეროვნულ პარკს. ის უფრო დიდია ვიდრე მთელი ბელგია. თუ მას დავუმატებთ მის მოსაზღვრე გვიანის ამაზონის ეროვნულ პარკსაც, რომელიც საფრანგეთის გვიანაში მდებარეობს მაშინ მათი საერთო ფართობი აღწევს 59174 კმ²-ს. ეს არის დაუსახლებელი ტერიტორია და აქვს დიდი ეკოლოგიური ღირებულება. განსაკუთრებით მისი ცხოველთა სამყაროს მრავალფეროვნებით, თევზეულობით, და ენდემური ფრინველების სახეობებით. ის არის იაგუარების, პრიმატების, წყლის კუების, არწივების და მღრღნელების გავრცელების არეალი.
ბრაზილიის ამაპას შტატის უმაღლესი მწვერვალი (701 მ.) მდებარეობს ამ პარკში.
The Elder Scrolls V: Skyrim
The Elder Scrolls V: Skyrim — მოქმედებითი როლური ვიდეო თამაში შემუშავებული Bethesda Game Studios-სა და გამოშვებული Bethesda Softworks-ის მიერ. იგი არის მეხუთე ნაწილი სერია The Elder Scrolls-იდან. თამაში გამოვიდა 2011 წლის 11 ნოემბერს, Microsoft Windows, PlayStation 3-ისა Xbox 360 პლატფორმებისთვის.
თამაში აგებული არის Creation Engine-ის ძრავაზე, იგი გადაკეთებული იქნა სპეციალურად ამ თამაშისთვის. მან მიიღო უმაღლესი შეფასებები კრიტიკოსების მხრიდან. სკაირიმი მიჩნეულია ყველა დროის ერთ-ერთ საუკეთესო ვიდეო თამაშად. მსოფლიოს მასშტაბით, სკაირიმი გაყიდული იქნა 22.7 მილიონი ეგზემპლიარის ოდენობით. მოგვიანებით გამოვიდა სამი დამატება: Dawnguard, Hearthfire და Dragonborn. 2013 წლის 2 ივლის შემქმნელებმა გამოუშვესThe Elder Scrolls V: Skyrim Legendary Edition, რომელიც თავის თავში მოიცავს სრულ თამაშსა და სამივე დამატებას, ასევე გამოსწორებული არის შეცდომები.
გეიმპლეი
თამაშის ეს ნაწილი მოიცავს დიდ და გახსნილ ტერიტორიას. მოთამაშეს შეუძლია თავისუფლად იმოგზაუროს სკაირიმის (Skyrim) პროვინციის ყველა ტერიტორიაზე, აქ წარმოდგენილი არის დიდ ქალაქები, სოფლები პატარა დასახლებები, ასევე გარეულ მიწები და მაღალ გორები. დასახლებაში (მაგალითად ქალაქში, სოფელში და სხვა) მოთამაშეს შეუძლია დაკავდეს კულინარიით, ფერმერობით, მჭედლობით ან მადანზე მუშაობით.
მინი|მარცხნივ|250პქ|ერთ-ერთი ბრძოლის სცენა თამაშიდან.მოთამაშეს შუძლია გამოიყენოს იარაღი, როგორც ერთი ხელით ასევე ორი ხელით. , ასევე ორი ხელით შესაძლებელი არის შელოცვის გაკეთება. ემატება დონეები (Levels), ამით კი იმატებს შესაძლებლობებს (ორხელიანი ხმლების ხმარება, ალქიმია, მსუბუქი აბჯარის ტარება, მიპარვა და სხვა). თამაშში არის დონეების სისტემა, ყველა არსებას, რომელსაც ებრძოლება მოთამაშე (უფრო სწორედ, შეუძლია რომ შეებრძოლოს) გააჩნია მისთვის დამახასიათებელი შესაძლებლობები და დონეები.
HUD-ინტერფეისი ეკრანზე მხოლოდ მაშინ ჩნდება, თუ მოთამაშის სიცოცხლე, ენერგია ან მაგია იხარჯება (როცა აღდგება ისევ ქრება ინტერფეისი). კომპასი — ერთადერთი ინტერფეისის ელემენტი რომელიც სულ ეკრანზეა. ნივთების დამახსოვრება შესაძლებელია ფავორიტების სიაში, ინვენტარის მენიუში კი შეიძლება დავატრიალოთ, მივაახლოვოთ და დავათვალიეროთ ნივთები 3D-ში.
მოთამაშეს შუძლია ირბინოს და იხტუნოს, რის შემდეგაც ის ხარჯავს ენერგიას. ასევე მოთამაშეს შეუძლიაა მიპარვა, თუ მიპარვის დროს მას NPC (პერსონაჟი რომელსაც კომპიუტერი მართავს) დაინახავს, ის დაეჭვდება და მის შემდეგ მოძრაობებს ყურადღებით დააკვირდება. დანები მიპარვის რეჟიმში ძალიან ეფექტიანად მოქმედებს და შეუძლია დიდი ზარალის მიყენება, ასევე ეს შეიძლება მოხვდეს მშვილდ-ისრის შემთხვევაში, ეფექტი არის დამოკიდებული მიპარვის გამოცდილებაზე.
თამაშში არის ბევრი ლითონი, რომელიც გამოიყენება სამჭედლო სამუშაოებში, ასევე ბევრი რეცეპტი და ინდერგრედიენტი, რომელიც ძირითადად ბუნებაში იპოვება, ზოგიერთის პოვნა კი სანახებში და თაროებზე შეიძლება ალქიმიური ხსნარის დასამზადებლად.
სიუჟეტი
თამაშის მოქმედება ხდება Oblivion-ის ღონისძიებებიდან 200 წლის შემდეგ, 201 წელს. დიდებული ომი იმპერიასა და ალდმერული დომინონს (ტალმორი) შორის დამთავრდა 30 წლის წინ დამამცირებელი თეთრი ოქროს კონკონდარტით, რომელიც იმპერიას ართმევდა უამრავ უფლებას, მათ შორის ტალოსის თაყვანისცემა. ნორდების ჯგუფმა, სთორმქლოაქებმა, ომის ვეტერან ულფრიკ სთორმქლოაქის ხელმძღვანელობით მოაწყვეს ამბოხება იმპერიის სამწინააღდეგოდ, რის გამოც სკაირიმში დაიწყო სამოქალაქო ომი. იმ მიზნით რომ მთელი სკაირიმი დაეკავებინა, ულფრიკი კლავს სკაირიმის მეფე ტორუგს, მაგრამ მალე ეხვევა იმპერიელების ბადეში. თუმცა ვერავინ ვერ ხვდება უძველესი საშიშროების შესახებ, რომელიც მათ წინ მოელით.
დრაკონი უტევს ჰელგენს, მოთამაშეს შეუძლია აირჩიოს, გაიქცეს იმპერიული ჯარისკაც ჰადვართან ერთად, ან სტორმის" მეამბოხე რაოლფთან ერთად, ", რის შემდეგადაც მოთამაშე გაემგზავრება პატარა სოფელ რივერვუდში, მოთამაშეს თხოვენ, რომ გაემგზავროს ქალაქ ვაიტრანში იარლთან და თხოვოს მას რივერვუდში პატრულის გამოგზავნა დრაკონების საფრთხის ასარიდებლად. იარლი ეთანხმება მოთამაშეს პატრულის გასაგზავნად, მაგრამ თხოვს რომ მოიტანოს ნივთი, რომელსაც ეწოდება დრაკონის ქვა, ქვის ძიების დროს მოთამაშე შეისწავლის ერთ-ერთ დრაკონის სიტყვას.
Creation Kit
2012 წლის 5 თებერვალს ბეთესდამ გამოუშვა Creation Kit - პროგრამის პაკეტი, რომელიც საშუალებას აძლევს მოთამაშეებს შექმნან საკუთარი მოდიფიკაციები Windows ვერსიისთვის. მსგავსი პროგრამები სახელწოდებით Construction Set გამოდიოდა წინა სერიებისთვისაც. Creation Kit-ის დახმარებით, მესამე მხარის დეველოპერებს შესაძლებლობა ეძლევათ შეცვალონ თამაშში არსებული ობიექტები და მახასიათებლები და ასევე დაამატონ ახალი.
ზოგიერთი მოდიფიკაციას გააჩნია ფართო მასშტაბიანი ახალი ტერიტორიები, პერსონაჟები და დავალებები. ერთ-ერთი მოდიფიკაცია სახელწოდებით Falskaar, სადაც დამატებულია ახალი რეგიონი, იქმნებოდა ერთი წლის განმავლობაში, ენთუზიასტის ალექსანდრ ველიკის მიერ, მოგვიანებით - კომპანია Bungie-სთან თანამშრომლობით. მოდიფიკაცია Enderal სრულიად ცვლის თამაშის სამყაროს, სადაც მიმდინარეობა ვითარდება განსხვავებულ სამყაროში, სხვა პერსონაჟებსა და საშინელ სიუჟეტურ ხაზთან ერთად.
Creation Kit-ის გამოჩენისთანავე, სკაირიმი წარმოდგენილ იქნა Steam-ის სახელოსნოში, აქედან გამომდინარე, მესამე პირის დევეოპერებმა მიიღეს უფლება გამოექვეყნებინათ საკუთარი მოდიფიკაციები Steam- ის ციფრული დისტრიბუციის ქსელში. 2015 წლის აპრილს Steam-ის ფლობელმა კომპანია Valve Corporation-მა დეველოპერებს მისცა საშუალება გაეყიდათ მათ მიერ შექმუშავებული მოდიფიკაციები მათ მიერვე დაწესებული თანხის ოდენობით Steam-ის სახელოსნოს მეშვეობით. თუმცა, მხოლო 25 % გადაეცემოდა მოდიფიკაციის დეველოპერს, ხოლო დანარჩენი Valve-სა და Betheseda Softworks. ამან გამოიწვია უამრავი მითქმა-მოთქმა და სკანდალი, რამდენადაც ბევრი პუპულარული მოდიფიკაცია მოულოდნელად გხდა ფასიანი. ერთ-ერთი ფასიანი მოდიფიკაცია რამდენიმე საათში მოხსნილი იქნა გაყიდვებიდან პლაგიატიზმში დადანაშაულების გამო. საიტ Change.org-ზე პეტიციაზე ხელი მოაწერა 130 000-მა მონაწილემ, მოთხოვნით აეღოთ ფასიანი შიგთავსი Steam-ის სახელოსნოდან. Steam Workshop-ზე, არა უგვიანეს ერთ კვირაში შეწყდა მოდიფიკაციების გაყიდვა.
აუდიო
თამაშის მუსიკის შექმნაზე მუშაობდა კომპოზიტორი ჯერემი სოული. იგი, ასევე დაკავებული იყო წინა სერიების Morrowind-სა და Oblivion-ის მუსიკის შემუშავებით. ერთ-ერთი კომპიზიცია სახელწოდებით "Dragonborn" ჩაწერილი იქნა 30 კაციანი მუსიკოსთა გუნდის მიერ, რომლის ტექსტი არის გამოგონილი დრაკონის ენა. საუნდტრეკი გამოშვებული იქნა 2011 წლის 11 ნოემბერს, ხოლო 2013 წლის 31 იანვარს iTunes-ზე გამოვიდა ციფრული ვერსია.
შექმნის ისტორია
Oblivion-შემუშავების დასრულების შემდგომ, Bethesda Game Studios-მა დაიწყო მუშაობა Fallout 3-ზე. სწორედ ამ პერიდოდში შემქმნელთა ჯგუფა დაგეგმა The Elder Scrolls-ის მომდევნო ნაწილის შექმნა, რომლის მთავარი თემა იქნებოდა დრაკონები. თამაშის შემუშავება დაიწყო Fallout 3-ის გამოსვლის შემდეგ, 2008 წელს. მაგრამ აღნიშნულ ფაქტს არ ადასტურებდნენ შემქმნელები. QuakeCon-ის 2009 წლის კონფერენციაზე ტოდ ჰაუარდმა, Bethesda Softworks-დან განაცხადა, რომ "ამ მომენტისთვის სტუდიას არ აქვს დაგეგმილი ახალი სერიის გამოშვება". თუმცა, გარკვეული ხნის შემდეგ, ამის საპირისპიროდ, ბეთესდას სხვა თანამშრომელმა განაცხადა, რომ აუცილებლად გამოვიდოდა სერიის გაგრძელება, თუმცა ზუსტი თარიღი არ დაუზუსტებია. .
2010 წლის QuakeCon-ზე Bethesda Game Studios აღმასრულებელმა დირექტორმა საზოგადოებას აცნობა, რომ კომპანია მუშაობს კიდევ ერთ ახალ პროექტზე და თამაშში იქნება გამოყენებული ახალი თამაშის ძრავა.
2010 წლის ნოემბერს Eurogamer-ის რწმუნებით გახდა ცნობილი, რომ კომპანია დაკავებული არის თამაშის მეხუთე ნაწილის შემუშავებით. ჟურნალისტის სიტყვებით, მან არა მარტო დაადასტურა წყარო, არამედ აღნიშნა თამაშის მოკლე შინაარსი და დასძინა, რომ იგი იქნება Oblivion-ის პირდაპირი გაგრძელება.
2011 წლის ნოემბერში გახდა ცნობილი, რომ თამაში იქნება Creation Engine-ის ძრავაზე. მოგვიანებით დაანონსდა ინსტრუმენტ Creation Kit-ის გამოსვლა. იგი მოთამაშეებს საშუალებას აძლევს შექმნან  საკუთარი მოდიფიკაციები.
დეველოპერები სკაირიმს თვლიან Fallout 3-ისა და The Elder Scroll სერიების სულიერ მემკვიდრედ. თამაშის შექმნაზე მუშაობდა დაახლოებით 100 ადამიანი, მათ შორის იყვნენ, როგორც ახალი, ასევე ვეტერანი თანამშრომლები, რომლებმაც შეიმუშავეს თამაშის წინა სერიები. სკაირიმის შემქმნელთა ჯგუფის ზედამხედველი იყო ტოდ ჰაუარდი, იგი ასევე არის Bethesda Softworks-ის მიერ შექმნილი რამდენიმე თამაშის რეჟისორი.
Skyrim High Resolution Texture Pack
2012 წლის 8 თებერვალს Bethesda Softworks-მა გამოუშვა Skyrim: High Resolution Texture Pack. აღნიშნული პაკეტი შეიცავს მთლიანად ახალ ტექსტურებს მაღალი გარჩევადობით. Skyrim: High Resolution Texture Pack-ის გადმოწერა შესაძლებელია უფასოდ Steam-დან. განახლებული იქნა 2013 წლის 6 თებერვალს. დამატებულია ტექსტურები და გამოსწორებულია შეცდომები.
Dawnguard
ამ დამატებაში (DLC) მოთამაშეს ეძლევა საშუალება ითამაშოს სკაირიმის ვამპირების კლანის მხარეზე და გახდეს ლორდ-ვამპირი ან ითამაშოს ვამპირებზე მონადირეების მხარეზე - "განთიადის მცველები" (Dawnguard).მასში დამატებულია სხვადასხვა შესაძლებლობები, აბჯარი და შეიარაღება, მათ შორის დრაკონის ჩონჩხისგან შექმნილი იარაღი, განთიადის მცველებისა და ვამპირების კლანის აბჯარი, სხვადასხვა არსებები, ახალი ლოკაციები და ყვირილის ახალი შესაძლებლობა. ასევე დაემატა დამხმარეები: ჰასკი, ჯავშნიანი ტროლი და ჯოჯოხეთის მეძებრები.
მერი დე ბოჰუნი
მერი დე ბოჰუნი (Mary de Bohun; დ. 1369/1370 — გ. 4 ივნისი, 1394) — ინგლისელი არისტოკრატი ბოჰუნთა გვარიდან. ინგლისის მეფე ჰენრი IV-ის ცოლი, რომელიც მის გამეფებამდე დაიღუპა. ინგლისის მეფე ჰენრი V-ისა და დანიის დედოფალ ფილიპას დედა.
ბიოგრაფია
მერი დაიბადა დაახლოებით 1369-70 წლებში. იგი იყო ჰერეფორდის ერლ ჰამფრი დე ბოჰუნისა და მისი მეუღლის, გრაფინია ჯოან ფიცოლანის ასული. დედის მხრიდან იგი არუნდელის ერლ რიჩარდ ფიცოლანისა და ელეონორა ლანკასტერელის შვილიშვილი იყო, ხოლო ბებიამისი, თავისმხრივ ინგლისის მეფე ჰენრი III-ის შვილთაშვილი იყო.
The Elder Scrolls V: Skyrim
Hearthfire
2012 წლის 28 აგვისტოს დაანონსდა თამაშის რიგით მეორე დამატება სახელწოდებით Hearthfire. Xbox 360-ისთვის DLC გამოვიდა 2012 სექტემბერს, 2012 წლის 4 ოქტომბერს PC-ზე, ხოლო 2013 წლის 19 თებერვალს PS3-ზე.
მერი დე ბოჰუნი
ბიოგრაფია
მერის უფროსი და, ლედი ელეონორა დე ბოჰუნი ცოლად გაჰყვა ინგლისის მეფე ედუარდ III-ის შუათანა ძეს, გლოსტერის ჰერცოგ თომას ვუდსტოკელს, რითაც ბოჰუნების გვარი ერთობ ამაღლდა და დაუახლოვდა სამეფო კარს. თავისი ცოლის მემკვიდრეობის დასაცავად თომას ვუდსტოკელი ცდილობდა დაერწმუნებინა სიმამრი, რომ მერი მონაზვნად აღეკვეცათ, თუმცა არ გამოუვიდა. სულ მალე თომასს გადამტერებულმა მისსავე ძმამ, ლანკასტერის ჰერცოგმა ჯონ გენტელმა გადაწყვიტა მერის მისსავე წინააღმდეგ გამოყენება.
The Elder Scrolls V: Skyrim
Hearthfire
დამატება მოთამაშეს აძლევს საშუალებას შეისყიდოს მიწის ნაკვეთი და ააშენოს საკუთარი სახლი - ეს შეიძლება იყოს, როგორც პატარა ერთსართულიანი სახლი, ასევე დიდი მოცულობის სახლი, სადაც განთავსებულია: სამჭედლო, ალქიმიური ლაბორატორია და ა.შ. მოთამაშეს შეუძლია დაკავდეს თევზჭერით, ფერმაში მუშაობით და სხვა. ასევე დამატებული იქნა ახალი სახის საკვები. გაჩნდა ბავშვების შვილად აყვანის შესაძლებლობა.
მერი დე ბოჰუნი
ბიოგრაფია
ამ მიზნით 1380 წლის 27 ივლისს არუნდელის სასახლეში მერი დე ბოჰუნი დაქორწინდა ჯონის უფროს ვაჟზე, ნორთემპტონის ერლ ჰენრი ლანკასტერელზე (შემდეგში მეფე ჰენრი IV). ექვსწლიანი უნაყოფობის შემდეგ მერიმ 1386 წლის 16 სექტემბერს მონმაუთის სასახლეში თავისი პირველი ვაჟი, მომავალი მეფე ჰენრი V გააჩინა, რასაც კიდევ სამი ვაჟისა და ორი გოგონას დაბადება მოჰყვა.
The Elder Scrolls V: Skyrim
Dragonborn
მესამე დამატება, რომლის პირველი ტრეილერის ჩვენება შედგა 2012 წლის 5 ნოემბერს არის Dragonborn. დამატება გამოვიდა 2012 წლის 4 დეკემბერს Xbox 360-ზე, ხოლო PC-სა და PS3 პლატფორმისთვის 2013 წლის 5 თებერვალს.
მერი დე ბოჰუნი
ბიოგრაფია
მერი დე ბოჰუნი 1394 წლის 4 ივნისს, 26 წლის ასაკში გადაჰყვა თავის მეექვსე შვილზე, პრინცესა ფილიპაზე მშობიარობას. იგი დაკრძალეს ლესტერის წმინდა მარიამ ღვთისმშობლის სახელობის კათედრალში. მისი გარდაცვალებიდან ხუთ წელიწადში მისი ქმარი ინგლისის მეფე გახდა და ცოლად ნავარის მეფის ასული ჟანა შეირთო, თუმცა მასთან შვილები აღარ ჰყოლია.
The Elder Scrolls V: Skyrim
Dragonborn
Dragonborn-ის სიუჟეტი ეხება პლანეტაზე პირველ დრაკონდაბადებულს, მირაკს. დამატებაში შესაძლებელი არის დრაკონების მეშვეობით ჰაერში ფრენა. ასევე დამატებულია რამდენიმე ახალი სახის ჯავშანი. მიმდინარეობა ხდება კუნძულ სოლტჰეიმზე - მოროვინდის კოლონია.
მერი დე ბოჰუნი
ლიტერატურა
კატეგორია:დაბადებული 1360-იანები კატეგორია:გარდაცვლილი 4 ივნისი კატეგორია:გარდაცვლილი 1394 კატეგორია:მშობიარობის დროს გარდაცვლილები კატეგორია:ლანკასტერები
The Elder Scrolls V: Skyrim
საკოლექციო გამოცემა
საკოლექციო გამოცემა თვისთავში მოიცავს;
ლეგენდარული გამოცემა
აღნიშნული გამოცემა ოფიციალურად დაანონსდა Bethesda Softworks-ის მიერ 2013 წლის 25 აპრილს. ლეგენდარული გამოცემა გამოვიდა სპეციალურად სერიის ერთგული გულშემატკივრებისთვის. ის არა მხოლოდ მოთამაშეებს სთავაზობს სრულ თამაშსა და 3 დამატებას, არამედ სხვადასხვა გაუმჯობესებებს, მათ შორის ცხენზე ბრძოლას, სირთულის ახალი დონეებს, ასევე "ლეგენდარულ" უნარებს, რომელიც საშუალებას იძლევა პერსონაჟის უნარ-ჩვევების გაზრდას დაუსრულებლად.
აშშ-ში გამოცემა გამოვიდა 2013 წლის ივნისს, ხოლო ევროპის ქვეყნებში 7 ივნისს.
კრიტიკოსების შეფასება
თამაშმა მიიღო უმაღლესი შეფასებები კრიტიკოსების მხრიდან. Metacritic-მა PS3-ის ვერსიას მიანიჭა 92/100,, Xbox 360-ის ვერსიას - 96/100, ხოლო PC-ის - 94/100.. რაც შეეხება GameRankings-ს, X360-ის ვერსიას - 100-დან 95.15%, PS3 - 88.00%, ხოლო PC - 94.42%. 11 დეკემბერს Video Game Awards 2011-ის ცერემონიაზე მიიღო "წლის თამაშის" წოდება. მიუხედავად ამისა, IGN-ის მიმმოხილველმა ნეთან გრეისონმა გააკრიტიკა თამაში და განაცხადა, რომ "იგი შორს არის როლური თამაშების პრინციპებისგან, რადგანაც მასში არის სუსტი საბრძოლო სისტემა და უუნარობა იმისა, რომ მოთამაშემ ზეგავლენა მოახდინოს ან შეცვალოს თამაშის სამყარო".
მიმმოხილველები მიესალმნენ ორი იარაღისა და ორი ხელით მაგიის გამოყენების შესაძლებლობას. PC PowerPlay-ის ერთ-ერთმა რედაქტორმა განაცხადა, რომ იარაღის ორი ხელით ტარების შესაძლებლობა "ყოველ საბრძოლო შერკინებას გარდაქმნის ტაქტიკურ მასშტაბად", ასევე დასძინა, რომ ორმაგი ტარების შესაძლებლობა მოთამაშეს აძლევს მეტ თავისუფლებას ექსპერიმენტები ჩაატაროს ბრძოლის დროს. თუმცა ბევრი მიმმოხილველი კრიტიკულად განეწყო ხელჩართული ბრძოლის შესაძლებლობის მიმართ, რაგდანაც, მათი განცხადებით იგი იმდენად არ გაუმჯობესებულა წინა სერიებთან შედარებით. ასევე ბევრმა კრიტიკოსმა განაცხადა, რომ თამაშის მიმდინარეობისას გადააწყდნენ უამრავ შეცდომას.
შემოსავალი
გამოსვლიდან პირველ დღეს, Steam-ზე თამაში ითამაშა 230,000-მა ადამიანიმა. ორი დღის განმავლობაში გაიყიდა 4.4 მილიონი ეგზემპლიარი. აქედან 59 % გაიყიდა Xbox 360-ზე, 27 % - PS3, 14 % - PC. გამოსვლიდან ერთი კვირის შემდეგ, Bethesda Softworks-მა განაცხადა, რომ თამაშის გაყიდვების სრულმა რაოდენობამ შეადგინა 7 მილიონი ასლი და მოლოდინი იყო, რომ სრული შემოსავალი მომავალი ოთხშაბათისთვის $450 მილიონს მიაღწევდა. 2011 წლის 16 დეკემბრის მონაცემით გაყიდვებმა 10 მილიონ ასლს გადააჭარბა და შემოსავალმა $620 მილიონს მიაღწია. იმდროინდელი მონაცემებით, კომპანია Valve Corporation-ის თქმით, სკაირიმი გახდა ყველაზე სწრაფად გაყიდვადი თამაში Steam-ზე. 2012 წლის 2 იანვარს Steam-ის სტატისტიკის ვებგვერდმა დააფიქსირა 5 მილიონი დარეგისტრირებული მომხმარებელი. PC პლატფორმაზე თამაშის სრული გაყიდვების რაოდენობის დადგენა რთულია, რადგანაც Valve არ აქვეყნებს ციფრული გაყიდვების რაოდენობას. 2013 წლის ივნისს Bethesda ოფიციალურად მოახსენა საზოგადოებას, რომ გაყიდული იქნა 20 მილიონი ეგზემპლიარი. ბაზრის კვლევის ფირმა Electronic Entertainment Design and Research-ზე დაყრდობით, ბოლო მონაცემებით, სკაირიმის გაყიდვების სრული რაოდენობა შეადგენს 22.7 მილიონ ეგზემპლიარს..
ჯილდოები
სკაირიმმა მიიღო უამრავი ჯილდო სხვადასხვა გამოცემებისა და ინტერნეტ-საიტების მხრიდან. IGN და GameSpot-მა სკაირიმი დაასახელა PC-ის "წლის თამაშად" ასევე IGN-ისგან მიიღო "მკითხველთა რჩეულის" ჯილდო. თამაშმა მიიღო "წლის RPG"-ის ჯილდო Spike TV, IGN, X-Play'', GameSpot-სა და GameSpy-სგან. წლის თამაშის" ჯილდო მიიღო შემდეგი გამოცემებისაგან:Spike TV,, Giant Bomb, X-Play'', Machinima.com, GameSpot, 1UP.com, Game Revolution, GameSpy GameSpy, Joystiq და ინტერაქტიული ხელოვნებისა და მეცნიერების აკადემია. იგი Good Game-ის მიერ დასახელებული  100 ყველა დროის საუკეთესო თამაშს შორის პირველ ადგილას და, ასევე  PC Gamer-ის მიერ - 100 ყველა დროის საუკეთესო PC თამაში - პირველ ადგილი.
სქოლიო
კატეგორია:2011 წლის ვიდეო თამაშები კატეგორია:ღია სამყაროს ვიდეო თამაშები კატეგორია:მოქმედებითი როლური ვიდეო თამაშები კატეგორია:Bethesda Game Studios-ის თამაშები კატეგორია:დრაკონები ვიდეო თამაშებში კატეგორია:ფენტეზის ჟანრის ვიდეო თამაშები კატეგორია:Kinect-ის თამაშები კატეგორია:PlayStation 3-ის თამაშები კატეგორია:The Elder Scrolls კატეგორია:ვიდეო თამაშების გაგრძელებები კატეგორია:ვიდეო თამაშები შემუშავებული ამერიკის შეერთებულ შტატებში კატეგორია:ვიდეო თამაშები სქესის არჩევის შესაძლებლობით კატეგორია:ვიდეო თამაშები დამატებებით კატეგორია:Windows-ის თამაშები კატეგორია:Xbox 360-ის თამაშები კატეგორია:ვიდეო თამაშები შენელებული კადრით კატეგორია:Steam Workshop-ის თამაშები კატეგორია:2011 წლის საუნდტრეკები
პრადოს მუზეუმი
thumb|right|250px|მუზეო დელ პრადო, მადრიდი thumb|right|250px|მუზეუმის ფასადი სან ხერონიმოს მოედნიდან, ფერნანდო ბრამბია, 1881 პრადო (Museo del Prado; prado — მინდორი, მდელო) — განთქმული მუზეუმი და ხელოვნების გალერეა მადრიდში. მასში მე-14-დან მე-19 საუკუნეებამდე ევროპული ხელოვნების მსოფლიოში საუკეთესო კოლექციაა მოთავსებული.
მუზეუმის კოლექციაში ყველაზე განთქმული ექსპონატია ველასკესის "ლას მენინიას". ველასკესმა თავად დაუთმო საკუთარი საუკეთესო ნამუშევრების დიდი ნაწილი მუზეუმს და ასევე მისი დამსახურებაა მუზეუმში იტალიური ხელოვნების ნიმუშების მოზიდვა.
მუზეო დელ პრადო ერთ-ერთ შენობათაგანია აშენებული კარლოს III-ის მეფობის დროს გრანდიოზული მშენებლობის პროექტში, რომლის მიზანი მადრიდისთვის მონუმენტური ურბანული დაგეგმარების შექმნა იყო. ამჟამინდელი სახელი მას მუზეუმის ნაციონალიზაციის შემდეგ დაერქვა. შენობაზე მუშაობა დროებით შეწყდა ნახევარკუნძულის ომის დროს და მხოლოდ კარლოს III-ის შვილიშვილის ფერნანდო VII-ის დროს განახლდა. შენობის სტრუქტურა მადრიდში დაბანაკებული ნაპოლეონის ჯარების კავალერიის შტაბბინისა და ტყვიაწამლის სანახად გამოიყენებოდა დამოუკიდებლობისთვის ომის დროს. იზაბელ II-ის 1868 წელს ტახტიდან ჩამოგდების შემდეგ მუზეუმი ნაციონალიზებულ იქნა. შენობაში ინახებოდა ხელოვნების ნიმუშების სამეფო კოლექცია, რისთვისაც ის საკმაოდ მცირე აღმოჩნდა. მუზეუმის გაფართოება პირველად 1918 წელს განხორციელდა.
ბოლო გაფართოების შედეგად მუზუემს შეუერთდა გვერდიგვერდ მდგარი ორი შენობა. ერთი მათგანი - Casón del Buen Retiro 1971 წლიდან მე-19 საუკუნის ხელოვნების ნიმუშების საცავია. მეორე - Palacio de Villahermosa ამჟამად თაისენ-ბორნემისცას მუზეუმის ბინაა, რომელშიც კერძო პირთა მიერ შეგროვებული ექსპონატები ინახება. ეს კოლექცია სახელმწიფოს არ ეკუთვნის, თუმცა მნიშვნელოვანი დამატებაა პრადოს საკუთარი კოლექციისთვის და მის სისტემაში შედის 1985 წლიდან.
ესპანეთის სამოქალაქო ომის დროს ერთა ლიგის გადაწყვეტილებით მუზეუმის თანამშრომლებმა 353 ფერწერული ტილო, 168 ნახაზი და დოფენის განძი ვალენსიაში გადაიტანეს, შემდეგ ჟირონაში, ბოლოს კი ჟენევაში. ხელოვნების ნიმუშები საფრანგეთის ტერიტორიის გავლით ღამის მატარებლით დააბრუნეს მუზეუმში მეორე მსოფლიო ომის დაწყებისთანავე.
აღსანიშნავია პრადოსთან ახლომდებარე მადრიდის კიდევ ორი მნიშვნელოვანი ეროვნული მუზეუმი: არქეოლოგიური მუზეუმი (Museo Arqueológico), რომელშიც პრადოს კუთვნილი ძველი ეგვიპტის, მესოპოტამიის, საბერძნეთისა და რომის კულტურების ექსპონატებია. დედოფალ სოფიას მუზეუმში (Museo Reina Sofia) მე-20 საუკუნის ხელოვნების ნიმუშებია გამოფენილი. ეს სამი მუზეუმი, ბუენ რეტიროსა და თაისენ-ბორნამისცასთან ერთად (რომლებიც ერთმანეთის გვერდიგვერდ მდებარეობენ) მადრიდის მნახველებს დასავლეთის ცივილიზაციის ისტორიასა და საუცხოო ხელოვნებაზე ყველაზე სრულყოფილ წარმოდგენას აძლევს, რითაც მისთვის მხოლოდ პარიზისა და ლონდონის მუზეუმებს თუ შეუძლიათ კონკურენციის გაწევა.
Aforia multispiralis
Aforia multispiralis — მუცელფეხიანთა (ლოკოკინათა) კლასის, Turridae-ს ოჯახის ერთ-ერთი წარმომადგენელი.
წყარო
კატეგორია:მუცელფეხიანები
ბევერლი ჰილზი, 90210
ბევერლი ჰილზი, 90210 (Beverly Hills, 90210) — ამერიკული ტელესერიალი და თინეიჯერული დრამა, აარონ სპელინგის პროდიუსერობით. მისი პრემიერა გაიმართა 1990 წლის 4 ოქტომბერს. იგი შედგება 10 სეზონისგან. შოუ საკმაოდ დიდი პოპულარობით სარგებლობდა მთელ მსოფლიოში, წარმოადგენდა რა თინეიჯერული დრამის ჟანრის ერთ-ერთ პირველ ნიმუშს.
შოუს საწყის სამსახიობო ფლოტს შეადგენდნენ: ჯეისონ პრისლი, შენონ დოერთი, ჯენი გართი, იან ზერინგი, გაბრიელა კარტერისი, ლუკ პერი, ბრაიან ოსტინ გრინი და ტორი სპელინგი. სერიალი 1990-იანების სატელევიზიო სიმბოლოდ იქცა, ხოლო შოუს ვარსკვლავები. ჯეისონ პრისლი და განსაკუთრებით ლუკ პერი თინეიჯერთა კუმირები გახდნენ. სწორედ შოუს ასეთმა პოპულარობამ განაპირობა ის ფაქტი, რომ გადაწყდა მისი გადამუშავებული ვერსიას გადაღება, სადაც პრაქტიკულად 10 წლიანი ლოდინის შემდეგ შენონ დოერთი, ჯენი გართი და ტორი სპელინგი დაბრუნდნენ.
რესურსები ინტერნეტში
კატეგორია:ამერიკული ტელესერიალები
ამერიკის სამოა 2016 წლის ზაფხულის ოლიმპიურ თამაშებზე
ამერიკის სამოამ ზაფხულის ოლიმპიურ თამაშებზე მერვედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ ვერცერთი მედალი ვერ მოიპოვეს.
სქოლიო
კატეგორია:ქვეყნები 2016 წლის ზაფხულის ოლიმპიურ თამაშებზე კატეგორია:ამერიკის სამოა ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
ძვ. წ. 448
გარდაიცვალნენ
*
ყბიანები
ყბიანები (Gnathostomata) — უმაღლესი ხერხემლიანი ცხოველები, რომელთაც აქვთ ყბები, წყვილადი ნესტოები და წყვილი კიდურები. აერთიანებენ თევზებს, ამფიბიებს, ქვეწარმავლებს, ძუძუმწოვრებს.
Polyrhachis terpsichore
Polyrhachis terpsichore — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
საზამთრა
საზამთრა — მთა საქართველოში, რაჭა-ლეჩხუმისა და ქვემო სვანეთის მხარეში, ცაგერის მუნიციპალიტეტში. მდებარეობს ეგრისის ქედზე, მდინარე ცხენისწყლის მარჯვენა შენაკადის — ჯონოულის სათავეში. სიმაღლე 2915 მ. საზამთრა აგებულია შუაიურული პორფირიტული წყებით. შემოსილია ალპური მდელოებით.
ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
ბანგლადეში 1988 წლის ზაფხულის ოლიმპიურ თამაშებზე
ბანგლადეშმა ზაფხულის ოლიმპიურ თამაშებზე მეორედ იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ ვერცერთი მედლი ვერ მოიპოვეს.
რესურსები ინტერნეტში
კატეგორია:ქვეყნები 1988 წლის ზაფხულის ოლიმპიურ თამაშებზე კატეგორია:ბანგლადეში ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
მაიამი ჰიტის მთავარი მწვრთნელები
მაიამი ჰიტი (Miami Heat) — პროფესიონალური საკალათბურთო კლუბი, რომელიც მდებარეობს, ქალაქ მაიამიში, ფლორიდის შტატში, აშშ. გუნდი არის წევრი სამხრეთ-აღმოსავლეთ დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA). გუნდი საშინაო მატჩებს ატარებს American Airlines Arena-ში, რომელიც დაბლითა მაიამიში მდებარეობს. გუნდის მფლობელი არის მიკი არისონი, ხოლო მთავარი მწვრთნელის პოსტზე ერიკ სპოელსტრა, მენეჯერის პოსტზე კი პეტ რაილი არიან.
ჰიტის ისტორიაში 6 მწვრთნელი იყო. გუნდის პირველი მწვრთნელი რობ როთსტეინი იყო. პეტ რაილი გუნდს 11 სეზონის მანძილზე წვრთნიდა, რომელიც გუნდის ყველაზე მეტი ჩატარებული რეგულარული სეზონით (849), ყველაზე მეტი რეგულარული სეზონში გამარჯვება (454), ყველაზე მეტჯერ გასვლა პლეი-ოფში (50) და ყველაზე მეტი პლეი-ოფში გამარჯვება (26) ლიდერობს. ერიკ სპოელსტრა, რომელიც გუნდის ამჟამინდელი მწვრთნელია ლიდეორბს რეგულარულ სეზონში ყველაზე მაღალი მოგებების პროცენტული მაჩვენებლით (.707).
მწვრთნელები
სტატისტიკა შესწორებულია 2009-2010 წლების სეზონის დამთავრების შემდეგ
რესურსები ინტერნეტში
კატეგორია:მაიამი ჰიტი კატეგორია:NBA გუნდების მწვრთნელები
დანიელ ოტეი
დანიელ ოტეი (Daniel Auteuil ​[danjɛl otøj]; დ. 24 იანვარი 1950, ალჟირი, საფრანგეთის ალჟირი) — ფრანგი თეატრისა და კინოს მსახიობი. შესრულებული აქვს სამოცდაათზე მეტი როლი, მათ შორის ფილმებში „დედოფალი მარგო“, „მერვე დღე“, „ორფევრის სანაპირო 36“, „გოგონა ხიდზე“. არის სეზარის ორგზის ლაურეატი და ათგზის ნომინანტი, კანის კინოფესტივალის და BAFTA-ს გამარჯვებული.
რესურსები ინტერნეტში
კატეგორია:ფრანგი მსახიობები კატეგორია:დაბადებული 1950 კატეგორია:დაბადებული 24 იანვარი
Forty Licks
Forty Licks — ინგლისური როკ-ჯგუფ როლინგ სტოუნზის სიმღერების კომპილაციური ალბომი, რომელიც ორმაგი დისკის სახით გამოიცა 2002 წელს. დისკი მიმოიხილავს ჯგუფის 40 წლიან კარიერას. აქ, გარდა პოპულარული სიმღერებისა, შეტანილია ახალი სიმღერები Don't Stop, Keys to Your Love და Stealing My Heart.
სქოლიო
კატეგორია:როლინგ სტოუნზის კომპილაციური ალბომები კატეგორია:2002 წლის კომპილაციური ალბომები კატეგორია:Virgin Records-ის კომპილაციური ალბომები კატეგორია:ალბომები ენდრიუ ლუგ ოლდემის პროდიუსერობით
Globe and Mail
გაზეთი არის კანადის ყველაზე პოპულარული ყოველკვირეული გამოცემა და პოპულარობით მეორე „Toronto Star“-ის შემდეგ. იბეჭდება კანადის ხუთ ქალაქში.
ისტორია
გაზეთი დაფუძნდა 1844 წელს შოტლანდიელი ემიგრანტის, ჯორჯ ბრაუნის (რომელიც მომავალში გახდა კანადის კონფიგურაციის მამა), მიერ. გაზეთის თავდაპირველი სახელი იყო „Globe“ და წლების განმავლობაში წარმოადგენდა კანადის რეფორმის პარტიის (en:Reform Party of Canada) ხმას.
1850-იან წლებში გაზეთი ხდება დამოუკიდებელი ყიველდღიური გამოცემა. 1936 წელს „The Globe“ (რომლის ტირაჟი იყო 78 ათასი) და „The Mail and Empire“.
შერწყმის შედეგად გაზეთმა მიიღო თანამედროვე სახელწოდება. გაზეთის პირველი მფლობელი გახდა მაგნატი უილიამ ჰენრი უაითი.
რესურსები ინტერნეტში
კატეგორია:კანადის გაზეთები კატეგორია:ინგლისურენოვანი გაზეთები კატეგორია:ყოველდღიური გაზეთები
საბინა ბერგმან-პოლი
კარიერა
გერმანიის დემოკრატიული რესპუბლიკისათვის უმძიმეს პოლიტიკურ პერიოდში, 1990 წლის მარტში არჩეულ იქნა სახალხო პალატის თავმჯდომარედ, ხოლო 5 აპრილს დანიშნეს გერმანიის დემოკრატიული რესპუბლიკის პრეზიდენტად და ეს თანამდებობა ეკავა 1990 წლის 3 ოქტომბრამდე ორი გერმანიის გაერთიანებამდე. გაერთიანების შემდეგ 1990-1991 წლებში იყო გერმანიის განსაკუთრებულ საქმეთა მინისტრი და ბუნდესტაგის წევრი ქრისტიან-დემოკრატიული პარტიის რიგებიდან. 2002 წელს დატოვა ბუნდესტაგის რიგები და ჩამოშორდა აქტიურ პოლიტიკურ ცხოვრებას.
რესურსები ინტერნეტში
კატეგორია:გერმანელი პოლიტიკოსები კატეგორია:დაბადებული 1946 კატეგორია:გერმანელი პოლიტიკოსი ქალები კატეგორია:ქალი პრეზიდენტები კატეგორია:დაბადებული 20 აპრილი
ფოცხვერი
ფოცხვერი (Lynx lynx) — ძუძუმწოვარი ცხოველი კატისებრთა ოჯახისა. მისი სხეულის სიგრძეა 82-109 სმ, მასა 8-19 კგ (იშვიათად 32 კგ-მდე) აღწევს. აქვს ძლიერი, შედარებით გრძელი ფეხები, ძალზე ფართო თათები, მოკლე კუდი ყურების ბოლოებზე — გრძელი ფუნჯები, ფართო ქილვაშები. შეფერილობა სხვადასხვანაირია: ერთფერი (ჩალისფერი, წითური), ან ხალებიანი. გავრცელებულია ევრაზიის ტყის ზონაში, შედის პოლარული ოლქის ფარგლებშიც.
ბინადრობს როგორც მთის, ისე ვაკის უღრან ტყეებში, ზოგჯერ იჭრება ტყე-ველში. იკვებება ძუძუმწოვრებით, ფრინველებით. ზოგჯერ თავს ესხმის ირემს, შველს, აგრეთვე ძროხას, ცხვარს; კარგად დაცოცავს ხეებზე. აქტიურობს ღამით. შობს 2-3 ბოკვერს. ფოცხვერის ქვესახეობებიდან საქართველოში გვხვდება კავკასიური ფოცხვერი (Lynx lynx orientalis) და ჩვეულებრივი ფოცხვერი (Lynx lynx lynx).
სქოლიო
კატეგორია:ფოცხვერი კატეგორია:საქართველოს წითელ წიგნში შეტანილი ცხოველები
ძვ. წ. 447
გარდაიცვალნენ
*
Aforia staminea
Aforia staminea — მუცელფეხიანთა (ლოკოკინათა) კლასის, Turridae-ს ოჯახის ერთ-ერთი წარმომადგენელი.
წყარო
კატეგორია:მუცელფეხიანები
კოკა (ტყიბულის მუნიციპალიტეტი)
კოკა — სოფელი საქართველოში, ტყიბულის მუნიციპალიტეტში (ორპირის თემი), მდებარეობს მდინარე წყალწითელას ხეობაში. ზღვის დონიდან 400 მეტრი, ტყიბულიდან 26 კილომეტრი. კოკაში არის სამშენებლო ქვის (ტეშენიტის) საბადო და გოგირდოვანი მინერალური წყალი. რუსეთის იმპერიის პერიოდში შედიოდა კურსების სასოფლო საბჭოში.
დემოგრაფია
2014 წლის აღწერის მონაცემებით სოფელში ცხოვრობს 196 ადამიანი.
სქოლიო
კატეგორია:ტყიბულის მუნიციპალიტეტის სოფლები
ოლიმპი (საკალათბურთო კლუბი)
საკალათბურთო კლუბი ოლიმპი — პროფესიონალური საკალათბურთო კლუბი ქალაქ თბილისიდან, საქართველო. ეკუთვნის საქართველოს სპორტისა და ახალგაზრდობის საქმეთა სამინისტროს.
ისტორია
კლუბი დაარსდა 2011 წელს, და ძლიერი შემადგენლობით ჩაერთო საქართველოს სუპერლიგაში. სადებიუტო სეზონში მეორე ადგილი დაიკავა. ფლეი-ოფების ფინალში მოქმედ ჩემპიონ არმიასთან. გუნდი ფინალურ სერიებში ანგრიშით 1-3 დამარცხდა.
გუანაკასტეს დაცული ტერიტორია
გუანაკასტეს დაცული ტერიტორია (Área de Conservación Guanacaste) – მსოფლიო მემკვიდრეობის ძეგლი კოსტა-რიკის ჩრდილო-დასავლეთ ნაწილში. იგი მოიცავს რამდენიმე ეროვნულ პარკს:
დაცული ტერიტორიების საერთო ფართობია 1470 კმ². 1994 წელს დაცული ტერიტორია შეიტანეს იუნესკოს მსოფლიო მემკვიდრეობის ძეგლების სიაში.
ამერიკის სამოა 2020 წლის ზაფხულის ოლიმპიურ თამაშებზე
ამერიკის სამოამ ზაფხულის ოლიმპიურ თამაშებზე მეცხრედ 2021 წელს, იაპონიის დედაქალაქ ტოკიოში იასპარეზა. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2020 წლის ზაფხულის ოლიმპიურ თამაშებზე კატეგორია:ამერიკის სამოა ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
გაბრიელა საბატინი
გაბრიელა საბატინი (დ. 16 მაისი, 1970, ბუენოს-აირესი, არგენტინა) — არგენტინელი პროფესიონალი ჩოგბურთელი. იგი იყო ერთ–ერთი წამყვანი მოთამაშე 1980–იანი წლების შუა პერიოდიდან 1990–იანი წლების შუა ხანებამდე. საბატინმა შეძლო 41 ტიტულის დაგროვება და კარიერაში მისი უმაღლესი სარეიტინგო საფეხური იყო მე-3 ადგილი, როგორც ერთეულებში, ასევე წყვილებშიც. საბატინმა ერთეულებში მოიგო 1990 წელს აშშ-ის ღია პირველობა, WTA-ის ტურის ფინალი 1988 და 1994 წლებში. გაბრიელა საბატინი აგრეთვე იყო უიმბლდონის 1991 წლის ვიცე-გამარჯვებული. 1988 წლის აშშ-ს ღია პირველობა და აგრეთვე ვერცხლის მედალოსანი 1988 წლის ოლიმპიადაზე.
წყვილებში, მან 1988 წელს მოიგო უიმბლდონი შტეფი გრაფთან ერთად და აგრეთვე სამჯერ გავიდა საფრანგეთის ღია ტურნირის ფინალში. საბატინი არის პირველი ჩოგბურთელი მსოფლიოში, რომელსაც აქვს ყველაზე ბევრი მოგება. 2006 წელს ის შევიდა საერთაშორისო ჩოგბურთის დიდების დარბაზში და 2018 წელს ჩოგბურთის ჟურნალმა შეიყვანა, გასული 50 წლის მიხედვით ოც საუკეთესო ჩოგბურთელში.
ბავშვობა და ახალგაზრდული კარიერა
საბატინი დაიბადა 1970 წლის 16 მაისს ბუენოს-აირესში, არგენტინა, ოსვალდო და ბეატრიზ გაროფალო საბატინის ოჯახში. მისი მამა „ჯენერალ მოტორსის“ აღმასრულებელი დირექტორი იყო. მისი უფროსი ძმა, ოსვალდო კი მსახიობი და პროდიუსერია.
საბატინიმ აღნიშნა, რომ მან განზრახ წააგო მატჩები ახალგაზრდობაში, რათა თავიდან აეცილებინა ინტერვიუები, რადგან ძალიან არიდებდა თავს მედიას. მან თქვა, რომ მისი სიმორცხვე მნიშვნელოვანი პრობლემა იყო და ფიქრობდა, რომ ტურნირის ფინალში თამაშის შემდეგ ჟურნალისტების წინაშე უნდა ელაპარაკა, რაც მისთვის სირთულეს წარმოადგენდა, ამის გამო მან არაერთი თამაში დათმო ნახევარ-ფინალში.